ජනපතිවරණය කල් දැමීමට මෙතරම් උප්පරවැට්ටි දැමූ ආණ්ඩුවක් ඉතිහාසෙත් නෑ  මයන්ත දිසානායක සජබ
ඉතිහාසයේ ප්රථම වතාවට ජනාධිපතිවරණයක් කල් දැමීමට වර්තමාන ආණ්ඩුව උත්සාහ කරමින් සිටින බව පාර්ලිමේන්තු මන්ත්රී මයන්ත දිසානායක මහතා පැවැසීය කොළඹ විපක්ෂ නායක කාර්යාලයේ පෙරේදා 18 දා පැවැති මාධ්ය හමුවට සහභාගි වූ අවස්ථාවේදී පාර්ලිමේන්තු මන්ත්රී මයන්ත දිසානායක මහතා මේ බව සඳහන් කළේය වැඩි දුරටත් අදහස් දැක්වූ මයන්ත දිසානායක මහතා මෙසේද පැවැසීය ජනාධිපති මැතිවරණය පවත්වන දිනය තව කෙටි කාලයක් ඇතුළත මැතිවරණ කොමිසම ප්රකාශයට පත් කරයි කියලා සමගි ජනබලවේගය බලාපොරොත්තු වෙනවා ඒ වගේම ලංකාවේ දේශපාලන ඉතිහාසය තුළ ජනාධිපති මැතිවරණයක් කල් දාන්න මෙතරම් දේශපාලන උප්පරවැට්ටි යොදපු ආණ්ඩුවක් තිබිලා නෑ ලංකා ඉතිහාසයේ ජනාධිපතිවරණ නියමිත කාලයේදී පවත්වලා තිබෙනවා රටේ සිවිල් යුද්ධයක් පැවැති අවස්ථාවලදී පවා ප්රජාතන්ත්රවාදී රාමුව තුළ ජනතාවගේ අයිතියක් වන මැතිවරණ පවත්වන්න පැවැති ආණ්ඩු කටයුතු කරලා තිබුණා 82 දී ජනමත විචාරණයක් තිබුණා එය පැවැත්වූයේ පාර්ලිමේන්තුවේ කාලය දීර්ඝ කරගැනීමට ඒ වගේම ආණ්ඩුවේ පාර්ශ්ව 2024 ජනාධිපතිවරණය කල් දැමීමට සඳහා ශ්රේෂ්ඨාධිකරණයට ගොස් තිබුණා